**VII. NACRT UGOVORA O FINANCIRANJU PROGRAMA/PROJEKTA**

Primorsko-goranska županija, Rijeka, Adamićeva 10, zastupana po Županu Zlatku Komadini, dipl. ing., s jedne strane

i

\_\_\_\_\_\_\_\_\_\_\_\_\_ (OIB:\_\_\_\_\_\_\_\_\_\_), \_\_\_\_\_\_\_\_, \_\_\_\_\_\_\_, kojeg zastupa \_\_\_\_\_\_\_\_\_\_, s druge strane,

sklopili su sljedeći

# UGOVOR O FINANCIRANJU PROGRAMA/PROJEKTA

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Članak 1.

#  Ovim Ugovorom uređuju se međusobni odnosi između Primorsko-goranske županije (u daljnjem tekstu: Županija) i \_\_\_\_\_\_\_\_\_\_\_\_\_\_\_\_ (u daljnjem tekstu: Korisnik) vezani uz sufinanciranje programa/projekta \_\_\_\_\_\_\_\_\_\_\_ (u daljnjem tekstu: Program/Projekt) u 2022. godini.

Članak 2.

 Župan Primorsko-goranske županije donio je \_\_\_\_\_\_\_\_ 2022. godine Odluku o odabiru programa/projekata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 Sukladno Odluci iz stavka 1. ovoga članka, Županija će sufinancirati provedbu Programa/Projekta u 2021. godini s iznosom do najviše \_\_\_\_\_\_\_\_\_\_\_\_\_\_\_\_\_\_ kn.

 Sredstva iz stavka 2. ovoga članka osigurana su na poziciji Proračuna Županije \_\_\_\_\_\_\_\_\_\_\_\_\_\_\_\_\_\_\_\_\_\_.

Članak 3.

 Cilj Programa/Projekta je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Članak 4.

 U sklopu Programa/Projekta Korisnik se obvezuje provesti aktivnosti predviđene Programom/Projektom, a osobito:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 Korisnik se obvezuje aktivnosti iz stavka 1. ovoga članka provesti sukladno utvrđenoj vremenskoj dinamici navedenoj u Detaljnom opisu provedbe Programa/Projekta kao izvoda iz prijave Programa/Projekta koji se prilaže ovom Ugovoru i čini njegov sastavni dio.

 Korisnik se obvezuje aktivnosti provesti sukladno pravilima struke. Korisnik preuzima isključivu odgovornost za provedbu Programa/Projekta.

 Korisnik se obvezuje Program/Projekt provesti u razdoblju od \_\_\_\_\_\_\_ do \_\_\_\_\_\_\_ godine.

Članak 5.

Osiguranim sredstvima za provedbu Programa/Projekta iz članka 2. stavka 2. ovoga Ugovora mogu se, sukladno Troškovniku Programa/Projekta, plaćati sljedeći troškovi:

* \_\_\_\_\_\_\_\_\_\_\_\_\_ (točka \_\_\_\_\_\_);
* \_\_\_\_\_\_\_\_\_\_\_\_\_ (točka \_\_\_\_\_\_);
* \_\_\_\_\_\_\_\_\_\_\_\_\_ (točka \_\_\_\_\_\_).

 Troškovnik Programa/Projekta kao izvod iz prijave Programa/Projekta prilaže se ovom Ugovoru i čini njegov sastavni dio.

Članak 6. (opcija za programe/projekte do 50.000 kn sufinanciranja)

 Županija će 100% sredstva iz članka 2. stavka 2. ovoga Ugovora isplatiti Korisniku jednokratno, u roku od 30 dana od dana sklapanja ovoga Ugovora.

Županija će sredstva doznačiti Korisniku na njegov žiro račun broj HR\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Članak 6. (opcija za programe/projekte iznad 50.000 kn sufinanciranja)

 Županija će 50% sredstva iz članka 2. stavka 2. ovoga Ugovora isplatiti Korisniku jednokratno, u roku od 30 dana od dana sklapanja ovoga Ugovora.

Preostalih 50% sredstava Županija će isplatiti Korisniku u roku od 30 dana od dana dostave polugodišnjeg izvješća iz članka 7. ovoga Ugovora uz uvjet da je isto izrađeno sukladno odredbama ovoga Ugovora.

Županija će sredstva doznačivati Korisniku na njegov žiro račun broj HR\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Članak 7.

Korisnik se obvezuje dostaviti Županiji dva (2) podrobna pisana izvješća o provedbi Programa/Projekta (opisno izvješće i financijsko izvješće), i to:

* prvo (polugodišnje) izvješće do 29. 7. 2022. godine,
* završno (godišnje) izvješće do 13. 1. 2023. godine.

 Izvješća iz stavka 1. ovoga članka trebaju sadržavati sve podatke i pokazatelje temeljem kojih se može izvršiti kontrola provedbe aktivnosti iz članka 4. ovoga Ugovora, te specifikaciju svih troškova koji se podmiruju sredstvima osiguranim ovim Ugovorom, kao i dokaze o učinjenim troškovima (npr. račun te dokaz o plaćanju računa – bankovni izvod; ugovor o radu/ugovor o djelu, obračun plaće/honorara te dokaz o isplati radniku/izvoditelju – bankovni izvod; i dr.).

 Korisnik se obvezuje izvješća dostaviti poštom ili osobnom dostavom ili na adresu e-pošte iz članka 10. stavka 3. ovoga Ugovora, na obrascima koja se prilažu ovom Ugovoru i čine njegov sastavni dio. Županija će u roku od 30 dana od dana sklapanja ovoga Ugovora dostaviti Korisniku na adresu njegove e-pošte iz članka 10. stavka 2. ovoga Ugovora obrasce opisnog i financijskog izvješća u formatu primjerenom za elektroničku uporabu (word/excel).

 Županija zadržava pravo tražiti od Korisnika nadopunu ili pojašnjenje pojedinih dijelova izvješća iz stavka 1. ovoga članka.

 Na izričiti zahtjev Županije, Korisnik se obvezuje dostaviti i privremena izvješća.

Članak 8.

 Korisnik se obvezuje u svim aktivnostima usmjerenim na promociju Programa/Projekta (odnosi s medijima, izrada informativnih, edukacijskih i komunikacijskih materijala i sl.) primjenjivati vizualni identitet Županije, sukladno odredbama Pravilnika vizualnog identiteta projekata i aktivnosti financiranih sredstvima Primorsko-goranske županije, dostupnog na web stranicama Županije http://www.pgz.hr.

Članak 9.

Korisnik se obvezuje omogućiti Županiji kontrolu i nadzor nad provedbom Programa/Projekta.

Nadzor se provodi neposrednim uvidom službenika Županije nad provedbom planiranih aktivnosti bez prethodne najave Korisniku, dostavom izvješća, obavijesti i sl.

Korisnik je obvezan, na zahtjev Županije, bez odgode dostaviti podatke o planiranim aktivnostima u mjesecu na koji se zahtjev odnosi.

Članak 10.

 Ugovorne strane suglasno utvrđuju da će se njihova međusobna komunikacija vezana za provedbu odredbi ovoga Ugovora odvijati pisanim putem (pošta, e-pošta).

 Adresa e-pošte Korisnika za komunikaciju sa Županijom u smislu odredbe stavka 1. ovoga članka je: \_\_\_\_\_\_\_\_\_\_\_\_\_\_\_\_\_\_\_\_.

Adresa e-pošte Županije za komunikaciju sa Korisnikom u smislu odredbe stavka 1. ovoga članka je: socijalna.skrb@pgz.hr.

 Poslove u vezi provedbe ovoga Ugovora od strane Županije obavlja Upravni odjel za socijalnu politiku i mlade

Članak 11.

Sredstva iz članka 2. stavka 2. ovoga Ugovora Korisnik se obvezuje utrošiti strogo namjenski, isključivo za Ugovorom utvrđenu svrhu.

Županija ima pravo obustaviti dodjelu ili tražiti povrat doznačenih sredstava uvećanih za zakonsku zateznu kamatu ukoliko ih Korisnik:

* nije realizirao Program/Projekt utvrđen proračunom/troškovnikom i ugovorom,
* nije utrošio odobrena i doznačena sredstva, odnosno nije dostavio dokaze o istom,
* sredstva nije koristio namjenski,
* iz neopravdanih razloga nije podnio izvješće u propisanom roku.

Županija ima pravo obustaviti dodjelu ili smanjiti iznos sredstava namijenjenih provedbi Programa/Projekta i u slučaju da dođe do poremećaja u ostvarivanju planiranih prihoda Proračuna Županije.

O okolnostima iz stavka 2. i 3. ovoga članka, Županija će obavijestiti Korisnika pisanom obaviješću.

Članak 12.

U svrhu osiguranja povrata već isplaćenih sredstava u slučajevima iz članka 11. ovoga Ugovora, Korisnik prilikom potpisa ovoga Ugovora predaje Županiji bjanko zadužnicu / zadužnicu koja glasi na iznos \_\_\_\_\_\_\_ kuna, ispunjenu i ovjerenu sukladno Pravilniku o obliku i sadržaju bjanko zadužnice („Narodne novine“ broj 115/12 i 82/17) / Pravilniku o obliku i sadržaju bjanko zadužnice („Narodne novine“ broj 115/12 i 82/17).

Bjanko zadužnicu / zadužnicu iz stavka 1. ovoga članka Županija će iskoristiti, odnosno naplatiti, ukoliko Korisnik nakon pisane obavijesti Županije iz članka 11. stavka 4. ovoga Ugovora ne izvrši povrat uplaćenih sredstava Županiji.

Nakon proteka ugovornog razdoblja i izvršenja svih ugovornih obveza od strane Korisnika, Županija će neiskorištenu bjanko zadužnicu / zadužnicu vratiti Korisniku izravnom predajom ili preporučenom pošiljkom.

Članak 13.

Korisnik se obvezuje pravodobno obavijestiti Županiju o eventualnoj potrebi izmjene Ugovora.

Korisnik može tražiti izmjenu Ugovora najkasnije do 31. 10. 2022. godine. Prijedlog izmjene Ugovora zaprimljen izvan tog roka neće se razmatrati.

Izmjena ugovora iz stavka 1. ovoga članka zahtijeva sklapanje Dodatka ugovoru, osim u slučaju manje bitnih izmjena Ugovora.

Manje bitnim izmjenama Ugovora u smislu odredbe stavka 3. ovoga članka smatraju se:

* izmjene troškovnika unutar grupa odobrenih stavki manje od 15%;
* promjena osobe prijavljene kao izvoditelj pojedine programske aktivnosti;
* promjena bankovnog računa Korisnika;
* promjena adrese ili drugih kontakata Korisnika;
* manje izmjene programe/projekta koje ne utječu na njegov opseg i ciljeve (npr. manje izmjene u vremenskom rasporedu provedbe aktivnosti).

Županija prilikom svake obavijesti Korisnika o potrebi izmjene Ugovora procjenjuje o kakvoj se izmjeni Ugovora radi te da li je potrebno izraditi Dodatak ugovoru.

Članak 14.

Korisnik potpisom ovoga Ugovora daje Županiji, sukladno Uredbi (EU) 2016/679 o zaštiti pojedinaca u vezi s obradom osobnih podataka i o slobodnom kretanju takvih podataka i Zakonu o provedbi Opće uredbe o zaštiti podataka („Narodne novine“ broj 42/18), privolu za korištenje osobnih podataka sadržanih u prijavi programa/projekta čije je financiranje predmet ovoga Ugovora te svim dokumentima/ispravama priloženim uz tu prijavu, kao i dokumentima i/ili izvješćima dostavljenim Županiji tijekom trajanja ovoga Ugovora, te razmjenu istih podataka između Primorsko-goranske županije i sredstava javnog priopćavanja (medija) i mjerodavnih državnih i javnih institucija, sve u svrhu promocije i/ili kontrole financiranja programa/projekta, do opoziva.

Članak 15.

 Svaka ugovorna strana zadržava pravo otkazati ovaj Ugovor, pisanom obaviješću o otkazu, u slučaju kršenja obveza od druge ugovorne strane.

 Županija zadržava pravo otkazati ovaj Ugovor i u slučaju iz članka 11. stavka 3. ovoga Ugovora, te u slučaju opoziva privole iz članka 14. ovoga Ugovora, bez ikakve daljnje odgovornosti prema Korisniku.

Članak 16.

Sve sporove koji mogu nastati u svezi s provedbom ovoga Ugovora, ugovorne strane nastojat će riješiti sporazumno.

U suprotnom, ugovara se mjesna nadležnost stvarno nadležnog suda u Rijeci.

Članak 17.

 Za sve slučajeve koji nisu regulirani odredbama ovoga Ugovora, Županija i Korisnik utvrđuju da se imaju primjenjivati odredbe Pravilnika o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Službene novine PGŽ“ broj 34/15 i 18/21), a Korisnik je u obvezi u svemu postupati sukladno odredbama istoga Pravilnika.

Članak 18.

 Ovaj Ugovor stupa na snagu danom potpisa ovlaštenih osoba Županije i Korisnika, uz ispunjenje uvjeta iz članka 12. stavka 1. ovoga Ugovora.

Članak 19.

Ovaj Ugovor je sastavljen u pet (5) istovjetnih primjeraka, od kojih Županija zadržava tri (3), a Korisnik dva (2) primjerka.

U Rijeci, \_\_\_\_\_\_\_\_\_ 2022. godine.

 KLASA:\_\_\_\_\_\_\_\_\_\_\_\_\_\_\_\_

Broj: URBROJ:\_\_\_\_\_\_\_\_\_\_\_\_\_\_

|  |  |
| --- | --- |
| Za \_\_\_\_\_\_\_\_\_\_\_\_\_\_\_\_\_\_\_  Predsjednik/ica\_\_\_\_\_\_\_\_\_\_\_\_\_\_\_\_\_\_\_\_\_  | Za Primorsko-goransku županiju\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |